Wexøe A/S etablerer datterselskab i Sverige - Metal Supply DK
6. april 2018 00:00 | Medlemsnyhed | Indrykket af Wexøe A/S
Wexøe A/S etablerer datterselskab i syd Sverige. Efter 60 år med fokus på salg af løsninger til bl.a. den danske industri har Wexøe valgt at etablere et datterselskab i forskerparken IDEON i Lund.
Siden sommeren 2014 har Wexøe A/S været ”market making” distributør for Rockwell i Danmark. Etableringen i Sverige sker som et spin-off af dette samarbejde.
”Vi er stolte af, at Rockwell Automation nu også har valgt os som ”market making” distributør i Sverige”, udtaler adm. direktør Mogens Brusgaard og fortsætter ”Wexøe A/S repræsenterer en række andre industrileverandører på det danske marked, som leverer komplementærprodukter til Rockwell Automations løsninger. Da vi fortalte vores øvrige industri partnere om dette eventyr, kunne vi med stor tilfredshed konstatere at næsten alle ville være med fra vores begyndelse i Sverige.”
”Jeg glæder mig til at påbegynde denne entreprenante opgave og blive en del af det dedikerede Wexøe team.” udtaler Tony Annell ”På trods af Dansk/Svenske kulturforskelle, er jeg sikker på at, også Svenske industrikunder vil værdsætte de faglige kompetencer som Wexøe teamet kan bringe i spil, samt vores mange fleksible logistikløsninger.” fortsætter Tony.
”Vi ønsker også i Sverige med mod, dedikation og indsigt at være en agil sparringspartner for såvel kunder som de partnere, vi repræsenterer,” udtaler administrerende direktør Mogens Brusgaard.
Wexoe AB, Tony Annell, tlf.:+46 706092610 E-mail: tan@wexoe.se
Wexøe A/S er et privatejet ”teknikhus”, som udvikler værdiskabende løsninger til og sammen med vores kunder. Løsningerne er oftest en kombination af teknik, rådgivning, logistik og service. I vores divisioner: Installation, Industry, Power og Solutions sidder kompetente medarbejdere, der kan rådgive og tør udfordre dig og som kender netop din branche. Kort sagt ”vi ved hvad vi taler om” og det har vi i øvrigt gjort i over 60 år.